פיגוע הירי בחווארה (אוגוסט 2023)

פיגוע הירי בחווארה היה פיגוע ירי שבוצע ב-19 באוגוסט 2023, ב' באלול תשפ"ג, על ידי מחבל פלסטיני מדרום לעיירה חווארה שמדרום לשכם. בפיגוע נרצחו שני ישראלים, אב ובנו, תושבי אשדוד.

הפיגוע 
שני ישראלים תושבי אשדוד, שי סיילאס ניגרקר בן ה-60 ובנו אביעד (ניגרקר) ניר בן ה-29, הגיעו לעיירה חווארה בשבת, 19 באוגוסט 2023, לשם טיפול במכוניתם. בתום הטיפול, שנמשך שעות אחדות, שהו השניים במכון לשטיפת מכוניות בכביש 60, מדרום לחווארה. סמוך לשעה 15:04, מחבל פלסטיני הגיע רגלית למקום, ירה בהם מטווח אפס ונמלט רגלית.

לאחר הפיגוע הגיע צוות הסהר האדום הפלסטיני להעניק טיפול ראשוני לנפגעי הפיגוע שנפצעו באורח אנוש. צוות מד"א שהגיע למקום קבע את מותם של שני הפצועים.

מאות חיילים ערכו סריקות לאיתור המחבל.

ב-26 באוגוסט, כשבוע לאחר הפיגוע, ארגון הטרור חמאס לקח אחריות על הרצח.

ב-22 באוקטובר, סיכל מטוס קרב של חיל האוויר הישראלי תשתית טרור תת-קרקעית במסגד אל-אנצרי במחנה הפליטים ג'נין שבו הסתתרה חולייה של חמישה מחבלים של חמאס והג'יהאד האסלאמי הפלסטיני שעמדה להוציא פיגוע. בין המחוסלים היה המחבל אוסמה בני פדל שביצע את פיגוע הטרור.

ראו גם 
 גל הטרור בישראל (2023)
 פיגוע הירי בחווארה (פברואר 2023)

קישורים חיצוניים

הערות שוליים 

טרור פלסטיני
יהודה ושומרון: פיגועי ירי
חווארה
פיגועים שבהם נרצחו בני משפחה
כביש 60: פיגועים
מיתות מצולמות
יהודה ושומרון: פיגועים ב-2023